# Astèrix a Itàlia

Astèrix a Itàlia (en francès Astérix et la Transitalique) és el trenta-seté àlbum del personatge de còmic creat per Goscinny i Uderzo —el tercer dibuixat per Didier Conrad i guionitzat per Jean-Yves Ferri després de la jubilació d'est últim—, en el qual Astèrix i Obèlix viatgen per la Península Itàlica.

## Argument

En l'argument, els gals participen en una carrera de quadriga organitzada per Juli Cèsar per a mostrar als participants de tot el món l'estat de les vies romanes; l'antagoniste de la història és Coronavirus, un auriga (esclau) emmascarat.
La narració comença quan el senador romà Lactus Bífidus és denunciat per malversar els diners públics destinats al manteniment de les vies i, en resposta, organitza una cursa transitàlica oberta a la participació de tots els pobles sota domini romà, entre els quals la Gàl·lia representada per Astèrix i Obèlix, est últim amb més protagonisme que de costum; la història és un homenatge a road movies com El món és boig, boig, boig o La gran cursa i conté referències anacròniques a icones italianes com la Gioconda, Milà o la pizza.

## Sortida

Els detalls de l'àlbum i la coberta definitiva es presentaren el 9 d'octubre en conferència de premsa a l'Automòbil Club de França a París; a més, Ferri revelà el motiu d'esta aventura: "Travessant Itàlia, Astèrix i Obèlix es troben diferents pobles, ja que la Itàlia de l'època és un mosaic. La família d'Uderzo era originària del Vèneto i era obligat fer-li un xicotet homenatge. Ell era d'un poblet prop de Venècia que es diu Oderzo".
L'àlbum eixí a la venda el 19 d'octubre de 2017 simultàniament en la versió original francòfona i en dèneu llengües més. Salvat publicà les traduccións a l'asturià, basc, castellà, català i gallec. La publicació commemorà els noranta anys d'Uderzo i els quaranta de la mort de Goscinny.
El 7 de setembre, enmig de l'aprovació de la Llei del referèndum d'autodeterminació de Catalunya i de la Llei de transitorietat jurídica i fundacional de la República, l'editora per a Espanya, l'editorial Salvat, anuncià la publicació a 9,95 euros amb una coberta provisional en la qual els protagonistes diuen «Quan ens en anem?», un enunciat que alguns periodistes confongueren amb el títol, en referència al procés independentista català.

## Referències

* ↑ «"Astèrix a Itàlia", la nova aventura del nostre gal favorit!». InfoK, 18-10-2017 [Consulta: 25 octubre 2017].
* ↑ A. J. G. «'Astérix a Itàlia' és el nou viatge de l'heroi gal amb el seu inseparable Obélix». Levante-EMV, 24-10-2017 [Consulta: 25 octubre 2017].
* ↑ «Arriba un nou àlbum dels llegendaris Astèrix i Obèlix». Regió 7, 19-10-2017 [Consulta: 31 octubre 2017].
* ↑ Jaume Vidal «Els gals sobre rodes». El Punt Avui, 23-10-2017 [Consulta: 7 novembre 2017].
* ↑ Aurélia Vertaldi. «Découvrez la couverture d'Astérix et la Transitalique» (en francés). Le Figaro, 09-10-2017. [Consulta: 8 novembre 2017].
* ↑ «Astèrix i Obèlix tornen amb una aventura en terres itàliques». 3:24, 19-10-2017 [Consulta: 26 octubre 2017].
* ↑ Anna Abella «Los autos locos de Astérix en Italia» (en castellà). El Periódico, 19-10-2017 [Consulta: 13 novembre 2017].
* ↑ Europa Press «Les aventures d'Astèrix a Itàlia sortiran a la venda el 19 d'octubre». Al Dia. Europa Press, 05-04-2017 [Consulta: 27 octubre 2017].
* ↑ Nació Cerdanya ««Quan ens en anem?»: «Astèrix» treu un nou còmic amb un suggeridor títol». Nació Digital, 07-09-2017 [Consulta: 3 novembre 2017]. Arxivat 7 de novembre 2017 a Wayback Machine. «Còpia arxivada». Arxivat de l'original el 2017-11-07. [Consulta: 3 novembre 2017].